stanford-oval/wikipedia huggingface dataset:
สนามลู่ปั่นจักรยานเจริญสุขมงคลจิต
ประวัติ > กรีนเลน หรือ สนามเขียว

ที่มาของสนามจักรยานแห่งนี้ เกิดจากการที่ในช่วงเวลาปกติ มีผู้สนใจมาออกกำลังกายภายในพื้นที่ท่าอากาศยานสุวรรณภูมิเป็นจำนวนมาก โดยเฉพาะนักปั่นจักรยานที่ปกติมักเข้ามาปั่นจักรยานโดยใช้เส้นทางภายในสนามบิน โดยบางวันมีมากที่สุดที่ 200 คัน ทำให้นาวาอากาศตรี ศิธา ทิวารี ประธานกรรมการบริษัท ท่าอากาศยานไทย จำกัด (มหาชน) (ทอท.) ในขณะนั้น ซึ่งชื่นชอบการปั่นจักรยานเป็นงานอดิเรก มีความเห็นว่า การที่จักรยานจำนวนมากไปปะปนกับรถชนิดอื่นอาจส่งผลให้เกิดอุบัติเหตุได้ง่าย จึงสั่งการให้ทำลู่ปั่นจักรยานขึ้นโดยเฉพาะเพื่อความปลอดภัย โดยปรับปรุงจากพื้นผิวถนนเดิมบริเวณแนวดินป้องกันน้ำท่วม ซึ่งเดิมเคยใช้เป็นเส้นทางสำรวจความปลอดภัยของท่าอากาศยานสุวรรณภูมิ และระบุว่าจะเป็นลู่ปั่นจักรยานที่ดีที่สุดในทวีปเอเชีย
โดยโครงการปรับปรุงผิวถนนเป็นลู่ปั่นจักรยานดังกล่าวเริ่มมีการทำแบบขึ้นเมื่อเดือนตุลาคม พ.ศ. 2556 และเริ่มการก่อสร้างเดือนมกราคม พ.ศ. 2557 โดยใช้งบประมาณทั้งหมด 30,495,000 บาท มีลักษณะเป็นลู่ปั่นจักรยานระยะทาง 23.5 กิโลเมตร กว้าง 4.8 เมตร บังคับให้ปั่นทิศทางเดียวคือตามเข็มนาฬิกา โดยมีพิธีเปิดเมื่อวันที่ 23 มีนาคม พ.ศ. 2557 โดยมีศิธาเป็นประธานในพิธี และมีผู้ที่เข้าร่วมพิธีเปิด เช่น ชัชชาติ สิทธิพันธุ์ รัฐมนตรีว่าการกระทรวงคมนาคมรักษาการในขณะนั้น, พาที สารสิน กรรมการผู้จัดการสายการบินนกแอร์ในขณะนั้น และนักปั่นจักรยานรวมอีกมากกว่า 1,000 คน
ลู่ปั่นจักรยานนี้มีชื่ออย่างเป็นทางการว่า กรีนเลน (อังกฤษ: Green Lane) ตามสีของลู่ปั่นที่ทาเป็นสีเขียวเพื่อให้นักปั่นจักรยานยังมองเห็นได้ชัดเจนในช่วงใกล้กลางคืนและเวลาที่สภาพอากาศไม่เอื้ออำนวย แต่นักปั่นจักรยานนิยมเรียกว่า สนามเขียว (อังกฤษ: Greenway) โดยกรีนเลนได้รับการจัดอันดับให้เป็น 1 ใน 5 เส้นทางจักรยานภายในสนามบินดีที่สุดในโลกโดยซีเอ็นเอ็น
ประวัติ > สกายเลน ไทยแลนด์

ต่อมาเมื่อวันที่ 18 กันยายน พ.ศ. 2557 คณะกรรมการของ ทอท. อนุมัติให้ธนาคารไทยพาณิชย์เข้าปรับปรุงและดูแลลู่ปั่นจักรยานกรีนเลนเป็นระยะเวลา 10 ปี โดยใช้วงเงิน 400,000,000 บาท โดยจะเข้ามาปรับปรุงหลายส่วน เช่น ยกระดับลู่ปั่นโดยขยายความกว้างเป็น 8 เมตรตามมาตรฐานสากล, สร้างลู่ปั่นระยะทาง 3 กิโลเมตรสำหรับนักปั่นใหม่ เป็นต้น โดยมีการลงนามบันทึกความเข้าใจ (MOU) ร่วมกันเมื่อวันที่ 8 เมษายน พ.ศ. 2558 ดังนั้น จึงเปิดลู่ปั่นจักรยานกรีนเลนเป็นวันสุดท้ายเมื่อวันที่ 7 มิถุนายน และปิดปรับปรุงตั้งแต่วันที่ 8 มิถุนายน
ในครั้งนี้ ทอท. และธนาคารไทยพาณิชย์ ใช้เวลาปรับปรุงลู่ปั่นจักรยานทั้งหมดกว่า 6 เดือน โดยปรับปรุงเพิ่มหลายส่วน เช่น ทาสีลู่ปั่นใหม่เป็นสีฟ้า รวมถึงก่อสร้างลู่ปั่นจักรยานระยะสั้น 1.6 กิโลเมตร หลังจากนั้นจึงเริ่มกลับมาเปิดทดสอบสนามในรอบพิเศษเมื่อวันที่ 22 ธันวาคม และเริ่มเปิดให้บริการในชื่อใหม่ว่า โครงการลู่ปั่นจักรยานท่าอากาศยานสุวรรณภูมิ หรือ สกายเลน ไทยแลนด์ (อังกฤษ: Sky Lane Thailand) เมื่อวันที่ 26 ธันวาคม โดยยังบังคับให้ปั่นทิศทางเดียวตามเดิม แต่เปลี่ยนทิศทางเป็นทวนเข็มนาฬิกา เพื่อเพิ่มความปลอดภัยมากขึ้น
ประวัติ > สนามลู่ปั่นจักรยานเจริญสุขมงคลจิต

ต่อมาเมื่อวันที่ 15 มีนาคม พ.ศ. 2560 ทอท. และธนาคารไทยพาณิชย์ประกาศปิดปรับปรุงลู่ปั่นจักรยานท่าอากาศยานสุวรรณภูมิอีกครั้ง โดยเพิ่มสิ่งอำนวยความสะดวกอื่น ๆ รอบสนาม เพื่อขยายความสามารถในการรองรับนักปั่น โดยมีกิจกรรมปั่นส่งท้ายเมื่อวันที่ 8 และ 9 เมษายน และปิดปรับปรุงตั้งแต่วันที่ 11 เมษายน
ในครั้งนี้ ทอท. และธนาคารไทยพาณิชย์ ได้ปรับปรุงลู่ปั่นจักรยานเพิ่มอีกหลายส่วน เช่น ลู่ปั่นใหม่ซึ่งทาสีม่วงสำหรับนักปั่นที่มีประสบการณ์ พื้นที่จอดรถ และสะพานจักรยานเชื่อมต่อกับลานจอดรถระยะยาวของท่าอากาศยานสุวรรณภูมิ โดยใช้เวลาปรับปรุงในรอบนี้อีกกว่า 8 เดือน หลังจากนั้นจึงเริ่มกลับมาเปิดอย่างไม่เป็นทางการอีกครั้งเมื่อวันที่ 23 ธันวาคม
ต่อมาเมื่อวันที่ 26 ธันวาคม พ.ศ. 2560 หลังจากเปิดอย่างไม่เป็นทางการไปแล้ว 3 วัน พระบาทสมเด็จพระวชิรเกล้าเจ้าอยู่หัว (หรือพระนามาภิไธยในขณะนั้นคือ สมเด็จพระเจ้าอยู่หัวมหาวชิราลงกรณ บดินทรเทพยวรางกูร) พระราชทานชื่อลู่ปั่นจักรยานท่าอากาศยานสุวรรณภูมิใหม่ว่า สนามลู่ปั่นจักรยานเจริญสุขมงคลจิต (อังกฤษ: Happy and Healthy Bike Lane) และเสด็จมาทรงเปิดสนามลู่ปั่นจักรยานด้วยพระองค์เองเมื่อวันที่ 23 พฤศจิกายน พ.ศ. 2561 เวลา 17:09 น.
ต่อมาเมื่อวันที่ 5 กันยายน พ.ศ. 2563 เวลา 07:00 น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จพระราชดำเนินมาทรงเปิด "สถานออกกำลังกายกลางแจ้ง" และ "สนามลู่วิ่งระยะทาง 1.5 กิโลเมตร และลู่ปั่นจักรยานระยะสั้น"
ภาพรวม

สนามลู่ปั่นจักรยานเจริญสุขมงคลจิตตั้งอยู่ทางตะวันออกเฉียงเหนือของท่าอากาศยานสุวรรณภูมิ บนถนนสุวรรณภูมิ 4 ประกอบด้วยพื้นที่ ดังนี้
ลู่ปั่นจักรยานระยะยาว 2 ลู่ ระยะทาง 23.5 กิโลเมตรรอบท่าอากาศยานสุวรรณภูมิ แบ่งออกเป็นสองสี ที่มีความเร็วในการปั่นระหว่างแต่ละลู่แตกต่างกัน ดังนี้
ลู่ปั่นจักรยานหลัก 2 ช่องซ้าย ทาสีฟ้า กว้าง 4.8 เมตร สำหรับนักปั่นทั่วไป
ลู่ปั่นจักรยานรอง 2 ช่องขวา ทาสีม่วง กว้าง 3.8 เมตร สำหรับนักปั่นที่มีประสบการณ์
สนามลู่วิ่งระยะทาง 1.5 กิโลเมตร และลู่ปั่นจักรยานระยะสั้น
ลู่ปั่นจักรยานสำหรับเด็ก
สะพานจักรยาน (Bike Bridge) เชื่อมต่อระหว่างลานจอดรถระยะยาวขนาด 3,500 คันของท่าอากาศยานสุวรรณภูมิ ระยะทาง 1.2 กิโลเมตร
ลานจอดรถ ความจุ 1,500 คัน
สถานออกกำลังกายกลางแจ้ง
ร้านอาหารและร้านกาแฟ
ร้านขายอุปกรณ์กีฬา
นอกจากนี้ สนามลู่ปั่นจักรยานเจริญสุขมงคลจิตยังใช้เป็นสถานที่ฝึกซ้อมของนักกีฬาทีมจักรยานทีมชาติไทยด้วย เนื่องจากมีความปลอดภัยสูง แต่มีคลื่นลมแรงในสนามบิน
แหล่งข้อมูลอื่น

เว็บไซต์ทางการ
สนามลู่ปั่นจักรยานเจริญสุขมงคลจิต - Happy and Healthy Bike Lane ที่เฟซบุ๊ก
HHBL Happy & Healthy Bike Lane ที่อินสตาแกรม
สนามเจริญสุขมงคลจิต HHBLBikelane ที่ยูทูบ
Happy and Healthy Bike Lane ที่ติ๊กต็อก
แผนที่และภาพถ่ายทางอากาศของ สนามลู่ปั่นจักรยานเจริญสุขมงคลจิต
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°42′41″N 100°46′34″E﻿ / ﻿13.71126048229703°N 100.77614007455847°E﻿ / 13.71126048229703; 100.77614007455847
นทีเทพ บุนนาค

| นทีเทพ บุนนาค |
| --- | --- |
ชื่อเกิด: สุรเกียรติ บุนนาค
เกิด: 27 มีนาคม พ.ศ. 2536 (31 ปี)  กรุงเทพมหานคร ประเทศไทย
ส่วนสูง: 180 เซนติเมตร
อาชีพ: นักร้อง นักแสดง พิธีกร นายแบบ ฟุตบอล
ปีที่แสดง: พ.ศ. 2551 – ปัจจุบัน​
ผลงานเด่น: กาย จาก รัก (An Ordinary Love Story (2555)   สุธน จาก ไฮโซสะออน (2561)   นิกกี้ จาก หัวใจลูกผู้ชาย (2562)   เจตน์ จาก สะใภ้อิมพอร์ต (2563)   ชัน จาก เศรษฐีตีนเปล่า (2563)
สังกัด: อาร์เอส (2551 – 2554)​​  ช่อง 7 เอชดี (2558 – 2563)​ นักแสดงอิสระ (2564 - ปัจจุบัน)
นทีเทพ บุนนาค (ชื่อเดิม : สุรเกียรติ) (27 มีนาคม พ.ศ. 2536) (ชื่อเล่น แพน) นักแสดง, พิธีกร และนายแบบไทย ปัจจุบันเป็นนักแสดงอิสระ แต่ก่อนหน้านั้นเขาเคยเป็นนักแสดงในสังกัด ช่อง 7 เอชดี  เกิดที่กรุงเทพฯ มีพี่ชาย 1 คน จบการศึกษาจากโรงเรียนกรุงเทพคริสเตียนวิทยาลัย และกำลังศึกษาระดับปริญญาตรีสาขาภาพยนตร์และวิดิทัศน์ คณะนิเทศศาสตร์ มหาวิทยาลัยรังสิต
เข้าสู่วงการบันเทิงโดยสังกัดค่ายอาร์เอส มีผลงานมิวสิควีดีโอหลายชื้น เป็นพิธีกรหลายรายการ และ​​ นักแสดง​สังกัดช่อง 7 เอชดี
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2558 | คู่ปรับฉบับหัวใจ | อภิชาติ |
| 2561 | นักสู้สะท้านฟ้า | ดอน |
| 2561 | ไฮโซสะออน | สุธน |
| 2562 | หัวใจลูกผู้ชาย | นิกกี้ |
| 2563 | สะใภ้อิมพอร์ต | เจตน์ |
| 2563 | เศรษฐีตีนเปล่า | ชัน |
| 2563 | ตลาดบังเอิญรัก | กะเพรา |
| 2563 | ฟ้ามีตะวัน | สุธี |
| 2563 | มรดกผีดก | มาร์ค |
| 2563 | หนี้เกียรติยศ   (หยดน้ำในตะวัน) | เชิดวุธ (วุธ) |
| 2564 | ทะเลลวง | วิชัย |
| 2566 | ดั่งฟ้าสิ้นตะวัน | เขตรัฐ เปี่ยมงาม (เขต) |
| 2567 | แผนลวงบ่วงมายา | เกริก บราวนิง |
| 2567 | ไฟน้ำค้าง | วาสุ |
| 2567 | ฟ้าพยับ | น้อม |
ละครโทรทัศน์ทั้งหมดด้านล่างนี้ออกอากาศทางไทยพีบีเอส
| ปี | เรื่อง | บทบาท |
| --- | --- | --- |
| 2559 | ลูกไม้​หลายหลายต้น | อาร์ม |
ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25
| ปี | เรื่อง | บทบาท |
| --- | --- | --- |
| 2558 | Love Songs Love Series ตอน...ยังโสด | ปาล์ม |
ผลงาน > ละครสั้น

ฟ้ามีตา ตอน น้ําใจคนชั่ว รับบท ฟิล์ม (ออกอากาศ วันที่ 8 กันยายน 2561)
ฟ้ามีตา ตอน เป็นโสดทำไม รับบท แมน (ออกอากาศ วันที่ 6 กรกฏาคม พ.ศ. 2562)
ฟ้ามีตา ตอน หมาหมู่ รับบท สน (ออกอากาศ วันที่ 15 กุมภาพันธ์ 2563)
ฟ้ามีตา ตอน ชั่งชั่ว รับบท หม่อม ออกอากาศ วันที่ 5 กันยายน พ.ศ. 2563)
ฟ้ามีตา ตอน สุดทุกเรื่อง รับบทเป็น ต่อ (ออกอากาศวันที่ 25 กุมภาพันธ์ พ.ศ. 2566)
ฟ้ามีตา ตอน ส่องสัตว์ รับบทเป็น เท็ดดี้ (ออกอากาศ วันที่ 13 พฤษภาคม พ.ศ. 2566)
ฟ้ามีตา ตอน แค่เรารู้ตัวเองก็พอ รับบท แมน (ออกอากาศ วันที่ 3 กุมภาพันธ์ 2567)
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2555 | รัก (An Ordinary Love Story) | กาย |
ผลงาน > มิวสิควิดีโอ

2552 เพลง อยู่บำรุง – ว่าน ธนกฤต
2552 เพลง เสียงลมหายใจ – ปราโมทย์ วิเลปะนะ
2553 เพลง คำว่ารัก...แปลว่าไม่รัก – Beauty G
2555 เพลง น้ำไหลที่ตา แต่เจ็บที่หัวใจ – ฟิล์ม รัฐภูมิ
2555 เพลง รักไม่ยาก (Turn Me On) – Yaak TV
2556 เพลง จุด จุด จุด (Dot Dot Dot) – SHUU
2557 เพลง อยากจีบคนโสดของ – SHUU
ผลงาน > เพลง

เพลง Turn Me On รักไม่ยาก (ร้องร่วมกับ พิธีกร YAAK TV ได้แก่ กราฟ-โอสธี ซุ่นมงคล, โยชิ-นิมิต มนัสพล, พิชญ์-พิชญ์ กาไชย, ปั้นจั่น-กวิน อิ่มอโนทัย, บิ๊ก-ทองภูมิ สิริพิพัฒน์, โด่ง-ศิระ รัตนโภคาสถิต, จูน-ธัญชนก ผดุงเกียรติวงษ์ และ แอปเปิ้ล-สีสะเหงียน สีหาราช)
เพลง กัด (Suck it)
เพลง มากับเขาแล้วหงายังไง (How)
เพลง หัวใจวาย
เพลง โสดโปรดจีบ
เพลง อกหักแล้วไง
ผลงาน > พิธีกร​รายการ​ปัจจุบัน​

เที่ยง​บันเทิง​สด​ (ช่อง 7 เอชดี) (2561 – 2563)​
ผลงาน > พิธีกร​รายการ​ในอดีต​

รายการ ไฮเฟรนด์ ของอาร์เอส (ช่อง 5)
รายการ ไวรัสมิวสิค (ช่องโมเดิร์นไนน์)
รายการ ไทยแลนด์วาไรตี้ (ช่องสตาร์แมกซ์แชนเนล)
รายการ น่ารักอ๊ะ (ช่อง Yaak TV)
รายการ เพลงโส๊ดสด (ช่อง You Channel) 18.00-21.00
รายการ Vamp Family (ช่อง You Channel) เวลา 15.00
รายการ​ APOP บันเทิง 34 (ช่อง Amarin TV 34)
​อ้างอิง

↑  "ประวัติของ สุรเกียรติ บุนนาค". thairath. คลังข้อมูลเก่าเก็บจากแหล่งเดิมเมื่อ 2013-02-24. สืบค้นเมื่อ 2020-08-25.
↑  "สุรเกียรติ บุนนาค กีฬาและมายาต้องไปด้วยกัน". posttoday. สืบค้นเมื่อ 2020-08-25.
↑  "แพน-สุรเกียรติ บุนนาค น่ารักได้ใจสุดๆ". sanook. สืบค้นเมื่อ 2020-08-25.
↑   “แพน สุรเกียรติ” เปลี่ยนชื่อใหม่รับชีวิตใหม่ สัญญากับแม่และสิ่งศักดิ์สิทธิ์ ไม่เมาแล้วขับอีกแล้ว
↑  "แพน สุรเกียรติ VJ หนุ่มหล่อ สุดทะเล้น". mthai. คลังข้อมูลเก่าเก็บจากแหล่งเดิมเมื่อ 2020-11-27. สืบค้นเมื่อ 2020-08-25.
↑  "แพน-วงแวมป์หล่อเข้าตาผู้จัดทาบทามลงละคร". sanook. สืบค้นเมื่อ 2020-08-25.
↑  "แพน - สุรเกียรติ บุนนาค". stars.ch7. สืบค้นเมื่อ 2020-08-25.[ลิงก์เสีย]
แหล่งข้อมูลอื่น

นทีเทพ บุนนาค ที่อินสตาแกรม
ไกรสร จันทร์สุวานิชย์

| ไกรสร จันทร์สุวานิชย์ |
| --- | --- |

สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
ผู้บัญชาการทหารเรือ
ดำรงตำแหน่ง 1 ตุลาคม พ.ศ. 2557 – 30 กันยายน พ.ศ. 2558
ก่อนหน้า: ณรงค์ พิพัฒนาศัย
ถัดไป: ณะ อารีนิจ
ราชองค์รักษ์พิเศษ
อยู่ในวาระ
เริ่มดำรงตำแหน่ง  29 กันยายน พ.ศ. 2558
 
ข้อมูลส่วนบุคคล
เกิด: 14 กันยายน พ.ศ. 2498 (69 ปี)
ศิษย์เก่า: โรงเรียนมัธยมวัดเบญจมบพิตร   โรงเรียนเตรียมทหาร รุ่น 13   โรงเรียนนายเรือ รุ่น 70   โรงเรียนเสนาธิการทหารเรือ รุ่น 48
ยศที่ได้รับการแต่งตั้ง
รับใช้:  ไทย
สังกัด: กองทัพเรือไทย
ยศ:  พลเรือเอก

พลเรือเอก ไกรสร จันทร์สุวานิชย์ (เกิด 14 กันยายน พ.ศ. 2498) อดีตราชองครักษ์พิเศษ  สมาชิกสภานิติบัญญัติแห่งชาติ อดีตสมาชิกคณะรักษาความสงบแห่งชาติตามประกาศคณะรักษาความสงบแห่งชาติที่ 122/2557 อดีตผู้บัญชาการทหารเรือ คนที่ 36, อดีตผู้บัญชาการศูนย์บัญชาการแก้ไขปัญหาการทำการประมงผิดกฎหมาย, อดีตผู้บัญชาการ โรงเรียนนายเรือ
ประวัติ

เกิดเมื่อวันที่ 14 กันยายน พ.ศ. 2498 ที่เขตบางกอกใหญ่ กรุงเทพมหานคร เป็นบุตรของพันโทสิทธิกร กับร้อยเอกหญิงชื่นสุข จันทร์สุวานิชย์ ศึกษา (นักเรียนเตรียมทหารรุ่นที่ 13 รุ่นเดียวกับพลเรือเอกสุรศักดิ์ หรุ่นเริงรมย์ และพลเรือเอกณรงค์ พิพัฒนาศัย)  โรงเรียนนายเรือ รุ่น 70 และโรงเรียนเสนาธิการทหารเรือ รุ่น 48 ระหว่างรับราชการได้เข้ารับการศึกษาในหลักสูตรที่สำคัญ คือ หลักสูตรนายทหารชั้นต้นพรรคนาวิน รุ่นที่ ๒๒ หลักสูตรเสนาธิการทหารเรือ รุ่นที่ ๔๘ หลักสูตรวิทยาลัยการทัพเรือ รุ่นที่ ๓๐  หลักสูตรวิทยาลัยป้องกันราชอาณาจักร รุ่นที่ ๕๑  หลักสูตรผู้บริหารระดับสูง สถาบันวิทยาการตลาดทุน รุ่นที่ ๑๔ และหลักสูตร SURFACE WARFARE OFFICER SCHOOL (SWOS) สหรัฐอเมริกา สื่อมวลชนตั้งชื่อให้อย่างไม่เป็นทางการว่า "บิ๊กตั้ม" ด้านครอบครัว สมรสกับนาง ณุฉัตรา จันทร์สุวานิชย์ มีบุตรสาวชื่อ ร.ท.หญิง นันทณัทธ์ จันทร์สุวานิชย์ ประจำแผนกวิเทศสัมพันธ์ กองการต่างประเทศ กรมข่าวทหารเรือ พลเรือเอก ไกรสร จันทร์สุวานิชย์ เป็น ผู้อำนวยการศูนย์บัญชาการแก้ไขปัญหาการทำการประมงผิดกฎหมายคนแรกของประเทศไทย โดยดำรงตำแหน่งดังกล่าว เพียง 5 เดือน
ประวัติการศึกษา

โรงเรียนมัธยมวัดเบญจมบพิตร
โรงเรียนเตรียมทหาร รุ่นที่ ๑๓
โรงเรียนนายเรือ รุ่นที่ ๗๐
ประวัติการทำงาน

นายทหารประจำเรือ เรือหลวงปิ่นเกล้า กองเรือปราบเรือดำน้ำ กองเรือยุทธการ
นายทหารปราบเรือดำน้ำ เรือหลวงปิ่นเกล้า กองเรือปราบเรือดำน้ำ กองเรือยุทธการ
ต้นเรือ เรือ ต.๑๖ กองเรือตรวจอ่าว กองเรือยุทธการ
ต้นเรือ เรือหลวงล่องลม กองเรือปราบเรือดำน้ำ กองเรือยุทธการ
ผู้บังคับการ เรือ ต.๑๒ กองเรือตรวจอ่าว กองเรือยุทธการ
ผู้บังคับการ เรือ ต.๙๑ กองเรือตรวจอ่าว กองเรือยุทธการ
ต้นเรือเรือหลวงตาปี กองเรือปราบเรือดำน้ำ กองเรือยุทธการ
ผู้บังคับการ เรือหลวงพระทอง กองเรือยกพลขึ้นบกและยุทธบริการ กองเรือยุทธการ
ผู้บังคับการ เรือหลวงท่าจีน กองเรือปราบเรือดำน้ำ กองเรือยุทธการ
นายกราบ กองนักเรียนนายเรือรักษาพระองค์ โรงเรียนนายเรือ กรมยุทธศึกษาทหารเรือ
ผู้บังคับการ เรือหลวงคีรีรัฐ กองเรือปราบเรือดำน้ำ กองเรือยุทธการ
และนายทหารฝ่ายเสนาธิการ กองเรือปราบเรือดำน้ำ กองเรือยุทธการ
ผู้อำนวยการกองข่าว กรมข่าวทหารเรือ
ผู้บังคับการกรมก่อสร้างและพัฒนา ฐานทัพเรือสงขลา
รองเจ้ากรมข่าวทหารเรือ
เจ้ากรมการเงินทหารเรือ
ผู้บัญชาการฐานทัพเรือกรุงเทพ
เสนาธิการฐานทัพเรือสัตหีบ
ผู้ช่วยปลัดบัญชีทหารเรือ
รองปลัดบัญชีทหารเรือ
รองผู้บัญชาการโรงเรียนนายเรือ
ผู้บัญชาการโรงเรียนนายเรือ
ที่ปรึกษาพิเศษกองทัพเรือ
ผู้ช่วยผู้บัญชาการทหารเรือ
ได้รับโปรดเกล้าฯ ให้ดำรงตำแหน่งผู้บัญชาการทหารเรือ สืบต่อจากพลเรือเอกณรงค์ พิพัฒนาศัย โดยมีประกาศลงในราชกิจจานุเบกษา เมื่อวันที่ 8 กันยายน พ.ศ. 2557 และมีผลบังคับใช้ในวันที่ 1 ตุลาคม ปีเดียวกัน
22 ตุลาคม พ.ศ. 2558ราชองครักษ์พิเศษ
สภานิติบัญญัติแห่งชาติเมื่อวันที่ 31 กรกฎาคม
ผู้อำนวยการศูนย์บัญชาการแก้ไขปัญหาการทำการประมงผิดกฎหมาย ตามคำสั่งหัวหน้าคณะรักษาความสงบแห่งชาติที่ 10/2558 ตั้งแต่วันที่ 29 เมษายน พ.ศ. 2558
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2529 –  เหรียญราชการชายแดน (ช.ด.)
พ.ศ. 2531 –  เหรียญจักรมาลา (ร.จ.ม.)
พ.ศ. 2548 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

มาเลเซีย :
พ.ศ. 2558 -  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
ปาโมชช์ ถาวรฉันท์

| พลเอก ปาโมชช์ ถาวรฉันท์ ม> ป.ช., ม.ว.ม., ท.จ. |
| --- | --- |

เกิด: 15 กุมภาพันธ์ พ.ศ. 2466
เสียชีวิต: 12 มีนาคม พ.ศ. 2552 (86 ปี)
การศึกษา: โรงเรียนนายร้อยทหารบก รุ่นที่ 3 ใน พ.ศ. 2487
ตำแหน่ง: เสนาธิการทหาร (อดีต)
คู่สมรส: คุณหญิง ทรัพย์สิดี ถาวรฉันท์
พลเอก ปาโมชช์ ถาวรฉันท์ (15 กุมภาพันธ์ พ.ศ. 2466 - 12 มีนาคม พ.ศ. 2552) อดีตนายทหาร และนักการเมือง อดีตเสนาธิการทหารบก, อดีตเสนาธิการทหาร, อดีตวุฒิสมาชิก
ประวัติ > ชีวิตส่วนตัว

พล.อ. ปาโมชช์ เกิดที่ ต.ท่าฉลอม อ.เมือง จ.สมุทรสาคร เป็นบุตรชายคนโตจากจำนวน 5 คน ของนายฉันท์ และนางเยื้อน ถาวรฉันท์
พล.อ. ปาโมชช์ ได้สมรสกับคุณหญิงทรัพย์สิดี ถาวรฉันท์ มีบุตรทั้งหมด 5 คน
ประวัติ > การศึกษา

พล.อ. ปาโมชช์ สำเร็จการศึกษาระดับประถมจาก โรงเรียนวัดสระเกศ ในปี พ.ศ. 2479 ระดับมัธยมศึกษาจาก โรงเรียนอำนวยศิลป์ ใน พ.ศ. 2482 สำเร็จการศึกษาจากโรงเรียนเตรียมทหารบก ในปี พ.ศ. 2484 และสำเร็จการศึกษาจากโรงเรียนนายร้อยทหารบก รุ่นที่ 3 ใน พ.ศ. 2487 ได้รับการศึกษาต่างประเทศหลายแห่งเช่น
หลักสูตรการปฏิบัติการปราบปรามกบฏศึก ฟอร์ทแบลก สหรัฐอเมริกา
หลักสูตรนายทหารข่าวชั้นสูง ฟอร์ดโฮลาเบิร์ด สหรัฐอเมริกา
การทำงาน > ราชการทหาร

พล.อ. ปาโมชช์ ถาวรฉันท์ ได้เข้ารบในสงครามเกาหลี และปฏิบัติการสู้รบกับผู้ก่อการร้ายคอมมิวนิสต์ ต่อมาได้รับพระบรมราชโองการเป็น ผู้ช่วยทูตทหารบก ประจำสถานเอกอัครราชทูตไทย ณ กรุงวอชิงตัน ดี.ซี. ใน พ.ศ. 2511 ซึ่งในขณะนั้น ฯพณฯ ท่านอานันท์ ปันยารชุน ดำรงตำแหน่งเอกอัครราชทูต และ พล.อ. สุจินดา คราประยูร ดำรงตำแหน่งรองผู้ช่วยทูตทหารบก ประจำสถานเอกอัครราชทูตที่เดียวกัน
หลังจากนั้นได้รับพระบรมราชโองการโปรดเกล้าฯ ให้ดำรงตำแหน่งรองแม่ทัพภาคที่ 3 ใน พ.ศ. 2520 เสนาธิการทหารบก ใน พ.ศ. 2524 และตำแหน่งสุดท้ายก่อนเกษียณอายุราชการเป็น เสนาธิการทหาร ใน พ.ศ. 2526
นอกจากนี้ พล.อ. ปาโมชช์ ถาวรฉันท์  รับตำแหน่งราชการพิเศษอื่น ๆ ที่สำคัญเช่น
ราชองครักษ์พิเศษ
นายทหารพิเศษ ประจำกรมทหารราบที่ 1 มหาดเล็กรักษาพระองค์
นายทหารพิเศษ ประจำกรมทหารราบที่ 11 รักษาพระองค์
นายทหารพิเศษ ประจำกรมทหารราบที่ 21 รักษาพระองค์
นายทหารพิเศษ ประจำกรมทหารม้าที่ 1 รักษาพระองค์
นายทหารพิเศษ ประจำกองพันทหารม้าที่ 1 รักษาพระองค์
ตำแหน่งงานอื่น ๆ

พ.ศ. 2526 - พ.ศ. 2532 : นายกสมาคมกรีฑาแห่งประเทศไทย
พ.ศ. 2525 - พ.ศ. 2527 : วุฒิสมาชิก
พ.ศ. 2525 - พ.ศ. 2526 : กรรมการธนาคารทหารไทย
พ.ศ. 2526 - พ.ศ. 2527 : กรรมการสภาทหารผ่านศึก ประเภทประจำการ องค์การสงเคราะห์ทหารผ่านศึก ในพระบรมราชูปถัมภ์
พ.ศ. 2528 - พ.ศ. 2538 : ที่ปรึกษาบริษัทในเครือเจริญโภคภัณฑ์
พ.ศ. 2528 - พ.ศ. 2529 : กรรมการการรถไฟแห่งประเทศไทย
พ.ศ. 2529 - พ.ศ. 2530 : ประธานกรรมการการรถไฟแห่งประเทศไทย
พ.ศ. 2529 - พ.ศ. 2531 : กรรมการบริษัทน้ำตาลวังขนาย
พ.ศ. 2531 - พ.ศ. 2533 : กรรมการสภาทหารผ่านศึก ประเภทนอกประจำการ องค์การสงเคราะห์ทหารผ่านศึก ในพระบรมราชูปถัมภ์
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2500 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2525 –  เหรียญพิทักษ์เสรีชน ชั้นที่ 1 (ส.ช.)
พ.ศ. ไม่ปรากฎ –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2515 –  เหรียญราชการชายแดน (ช.ด.)
พ.ศ. 2500 –  เหรียญจักรมาลา (ร.จ.ม.)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

เกาหลีใต้ :
พ.ศ. 2504 –   เครื่องอิสริยาภรณ์กิตติคุณฝ่ายทหาร ชั้นที่ 3 ประดับดาวเงิน
มาเลเซีย :
พ.ศ. 2526 –   เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
สหรัฐ :
พ.ศ. ไม่ปรากฏ –  ลีเจียนออฟเมอริต ชั้นนายทหาร
ระบบ

ระบบ (อังกฤษ: system, มีรากศัพท์มาจากภาษาลาติน systēma, ในภาษากรีก σύστημα systēma, , ดูเพิ่มเติมได้จากบทความเกี่ยวกับ องค์ประกอบ หรือ "composition") คือชุดของสิ่งที่มีปฏิสัมพันธ์ หรือ การพึ่งพาซึ่งกันและกัน ของสิ่งที่มีการดำรงอยู่ที่แตกต่างและ อย่างเป็นอิสระ ที่ได้ถูกควบรวมในรูปแบบบูรณาการทั้งหมด ดังนั้นระบบส่วนใหญ่จะมีลักษณะบางอย่างร่วมกัน
ระบบหนึ่ง อาจเป็น เซ็ตขององค์ประกอบย่อยของเซ็ตใด ๆ ในระบบอื่น ๆ ซึ่งมีความแตกต่างกันตรงที่ ความสัมพันธ์ของเซ็ตนั้นๆ กับ องค์ประกอบย่อยของมัน ต่อ องค์ประกอบย่อย หรือ เซ็ตอื่น ๆ 
หรือ อาจกล่าวได้ว่า ทุกสิ่งในสภาพแวดล้อมในโลก เรียกว่า ระบบ ที่มีองค์ประกอบต่าง ๆ ภายในของมันเอง หรือ เป็นองค์ประกอบส่วนหนึ่งของสภาพแวดล้อมให้กับ ระบบอื่น ๆ หรือ อย่างน้อย ทุก ๆ สิ่งในโลกนี้ เป็น เซ็ตของความสัมพันธ์ขององค์ประกอบต่าง ๆ ที่เป็นส่วนหนึ่งภายใน "โลก" คือ ระบบโดยรวม นั่นเอง 
ขอบเขตของการศึกษาเกี่ยวกับ ระบบ ในคุณลักษณะทั่วไป "general properties of systems" จะพบได้ใน ศาสตร์ต่าง ๆ เหล่านี้ทฤษฎีระบบ, cybernetics, ระบบพลวัต, อุณหพลศาสตร์ และ complex systems
ศาสตร์เหล่านี้ ต่างศึกษาหาคำจำกัดความ หรือ สรุปแนวคิดโดยรวมเกี่ยวกับคุณสมบัติ หรือคุณลักษณะโดยทั่วไปของ ระบบ ซึ่งเป็นเรื่องที่จะต้องให้คำจำกัดความโดยไม่ขึ้นอยู่กับ แนวคิดเฉพาะเจาะจง สาขา ชนิด หรือ สิ่งที่เกิดขึ้นเพียงครั้งคราวเท่านั้น
ระบบ ส่วนใหญ่จะแบ่งปันลักษณะบางอย่างร่วมกัน ดังนี้ :
ระบบ มี โครงสร้าง รูปร่าง หรือ structure, ที่ถูกกำหนดโดย องค์ประกอบภายใน components และ ส่วนประกอบต่าง ๆ ภายใน;
ระบบ มี พฤติกรรม ซึ่งเกี่ยวข้องกับ “กระบวนการภายใน” (input, process, output)ซึ่งองค์ประกอบเหล่านั้นเป็นได้ทั้ง วัตถุดิบ,พลังงาน หรือ ข้อมูลข่าวสาร หรือ แม้แต่ data เป็นต้น
ระบบ มี การปฏิสัมพันธ์ระหว่างกันภายใน interconnectivity: ความสัมพันธ์ระหว่างสมาชิก ส่วนต่าง ๆ ภายในระบบที่มี ฟังก์ชันการปฏิบัติหน้าที่ที่สอดคล้องกันเช่นเดียวกับ ความสัมพันธ์ของโครงสร้างที่มีต่อกันภายใน
ระบบ อาจจะมี การทำงานหรือ ฟังก์ชันบางส่วน หรือ อาจจะเป็นการทำงานของทั้งกลุ่มที่อยู่ภายใน
ในความหมายของคำว่า ระบบ อาจจะอ้างถึง เกี่ยวกับ เซ็ตของ กฎ ที่ควบคุม โครงสร้าง รูปร่าง โครงสร้าง หรือ พฤติกรรม ของ ระบบทั้งหมด นั้น ๆ
บรรณานุกรม

Alexander Backlund (2000). "The definition of system". In: Kybernetes Vol. 29 nr. 4, pp. 444–451.
Kenneth D. Bailey (1994). Sociology and the New Systems Theory: Toward a Theoretical Synthesis. New York: State of New York Press.
Bela H. Banathy (1997). "A Taste of Systemics" เก็บถาวร 2011-09-27 ที่ เวย์แบ็กแมชชีน, ISSS The Primer Project.
Walter F. Buckley (1967).  Sociology and Modern Systems Theory, New Jersey: Englewood Cliffs.
Peter Checkland (1997). Systems Thinking, Systems Practice. Chichester: John Wiley & Sons, Ltd.
Robert L. Flood (1999). Rethinking the Fifth Discipline: Learning within the unknowable. London: Routledge.
George J. Klir (1969). Approach to General Systems Theory, 1969.
Brian Wilson (1980). Systems: Concepts, methodologies and Applications, John Wiley
Brian Wilson (2001). Soft Systems Methodology—Conceptual model building and its contribution, J.H.Wiley.
Beynon-Davies P. (2009). Business Information + Systems. Palgrave, Basingstoke. ISBN 978-0-230-20368-6
แหล่งข้อมูลอื่น

Definitions of Systems and Models by Michael Pidwirny, 1999-2007.
Definitionen von "System" (1572-2002) by Roland Müller, 2001-2007 (most in German).
Theory and Practical Exercises of System Dynamics by Juan Martin (also in Spanish)
แซร์จินโย แด็สต์

| 0 | 1 | 2 | 3 |
| --- | --- | --- | --- |
 แด็สต์กับทีมชาติสหรัฐรุ่นอายุไม่เกิน 20 ปีใน ค.ศ. 2019
ข้อมูลส่วนตัว
ชื่อเต็ม:  แซร์จินโย จันนี แด็สต์
วันเกิด:   (2000-11-03) พฤศจิกายน 3, 2000 (24 ปี)
สถานที่เกิด:  อัลเมเรอ เนเธอร์แลนด์
ส่วนสูง:  5 ft 7 in (1.71 m)
ตำแหน่ง:  ฟูลแบ็ก
ข้อมูลสโมสร
สโมสรปัจจุบัน:  เปเอสเฟ
หมายเลข:  8
สโมสรเยาวชน
2009–2012:  อัลเมเรอซิตี
2012–2018:  อายักซ์
สโมสรอาชีพ*
| ปี |  ทีม |  ลงเล่น |  (ประตู) |
| 2018–2019 |  โยงอายักซ์ |  18 |  (1) |
| 2019–2020 |  อายักซ์ |  23 |  (0) |
| 2020– |  บาร์เซโลนา |  51 |  (2) |
| 2022–2023 |  เอซี มิลาน (ยืมตัว) |  8 |  (0) |
| 2023–2024 |  → เปเอสเฟ (ยืมตัว) |  25 |  (2) |
| 2024– |  เปเอสเฟ |  0 |  (0) |
ทีมชาติ‡
| 2016–2017 |  สหรัฐ อายุไม่เกิน 17 ปี |  5 |  (0) |
| 2018–2019 |  สหรัฐ อายุไม่เกิน 20 ปี |  12 |  (1) |
| 2019– |  สหรัฐ |  33 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 เมษายน ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 24 มีนาคม ค.ศ. 2024
แซร์จินโย จันนี แด็สต์ (ดัตช์: Sergiño Gianni Dest; เกิดวันที่ 3 พฤศจิกายน 2000) เป็นนักฟุตบอลชาวอเมริกัน ปัจจุบันลงเล่นในตำแหน่งแบ็กขวาให้กับเปเอสเฟ สโมสรในเอเรอดีวีซี และทีมชาติสหรัฐ
เขาเกิดที่เนเธอร์แลนด์ มารดาเป็นชาวดัตช์และบิดาเป็นชาวอเมริกัน เขาลงเล่นให้กับทีมชาติสหรัฐชุดใหญ่มาตั้งแต่ ค.ศ. 2019
สโมสรอาชีพ > อายักซ์

แด็สต์เล่นให้กับทีมเยาวชนของอัลเมเรอซิตีจนถึง ค.ศ. 2012 แล้วจึงย้ายไปทีมเยาวชนของอายักซ์ แรกเริ่มเขาเล่นให้ตำแหน่งกองหน้า ต่อมาเมื่อเขาเลื่อนขึ้นสู่ทีมรุ่นอายุสูงขึ้น จึงได้เปลี่ยนไปเล่นในตำแหน่งฟูลแบ็ก แด็สต์ลงเล่นให้กับโยงอายักซ์ครั้งแรกเมื่อวันที่ 15 ตุลาคม ค.ศ. 2018 ในนัดที่แพ้โยง เปเอสเฟ 2–1 เขาทำผลงานได้อย่างน่าประทับใจในฤดูกาล 2018–19 โดยได้ลงเล่น 18 นัด ทำหนึ่งประตูและสองแอสซิสต์ในเอร์สเตอดีวีซี นอกจากนี้ เขายังทำหนึ่งประตูและหนึ่งแอสซิสต์จากการลงเล่นเจ็ดนัดในยูฟ่ายูธลีก
ในวันที่ 27 กรกฎาคม ค.ศ. 2019 แด็สต์ลงเล่นให้กับทีมชุดแรกของอายักซ์อย่างเป็นทางการในโยฮันไกรฟฟ์ชีลด์ 2019 ซึ่งเป็นดาร์บีที่พบกับเปเอสเฟ ไอนด์โฮเฟิน สุดท้ายแล้ว อายักซ์เอาชนะไปได้ 2–0 คว้าแชมป์รายการนี้ได้สำเร็จ ต่อมาในวันที่ 10 สิงหาคม ค.ศ. 2019 แด็สต์ลงเล่นในเอเรอดีวีซีเป็นครั้งแรก โดยลงเล่นเป็นตัวสำรองแทน Noussair Mazraoui ในนาทีที่ 54 ช่วยให้อายักซ์เปิดบ้านเอาชนะเอ็มเมิน 5–0 ต่อมาเขาได้ลงเล่นเป็นตัวสำรองในยูฟ่าแชมเปียนส์ลีกรอบคัดเลือกที่พบกับปาโอกและอาโปเอล ต่อมาในเดือนกันยายน แด็สต์เลื่อนขึ้นสู่ทีมชุดแรกอย่างเป็นทางการ โดยในวันที่ 17 กันยายน ค.ศ. 2019 เขาลงเล่นเป็นตัวจริงครั้งแรกในการแข่งขันแชมเปียนส์ลีกนัดที่อายักซ์เอาชนะลีล 3–0 แด็สต์จบฤดูกาลแรกกับทีมชุดใหญ่ด้วยการลงเล่น 35 นัดและทำสองประตูจากทุกรายการ โดยสองประตูที่ทำได้เกิดขึ้นในเคเอ็นวีบีคัพที่พบกับเทลสตาร์
สโมสรอาชีพ > บาร์เซโลนา

เมื่อวันที่ 1 ตุลาคม ค.ศ. 2020 แด็สต์เซ็นสัญญากับบาร์เซโลนาด้วยค่าตัวขั้นต่ำ 21 ล้านยูโรและมีส่วนเพิ่มอีก 5 ล้านยูโรตามแต่กรณี เขาเซ็นสัญญาห้าปีพร้อมค่าฉีกสัญญาที่ 400 ล้านยูโร เขาลงเล่นนัดแรกให้กับสโมสรเมื่อวันที่  4 ตุลาคม โดยลงเล่นเป็นตัวสำรองในนาทีที่ 75 แทนที่ฌอร์ดี อัลบา ในนัดที่เสมอกับเซบิยา 1–1 ทำให้เขากลายเป็นผู้เล่นชาวอเมริกันคนแรกที่ลงเล่นให้กับบาร์เซโลนาในลาลิกา